Boerenbondsmuseum

It Boerenbondsmuseum museum is in iepenloftmuseum yn it buorskip Pandelaar by Gemert oer it libben fan de Noard-Brabânske boeren út likernôch 1900.

It museum is oprjochte yn 1985 en ûntstien om it bertehûs fan pater Gerlacus van den Elsen hinne, dy't ûnder oare it Noardbrabantske Kristlike Boerebûn (NCB) oprjochte hat.
It museum bestiet út in tal gebouwen, wêrûnder in smidderij mei needstâl, in doarpskafee, in klompmakkerij en in wevershúske. Der is in bongerd en der is in stik boulân dêr't gewaaksen op ferboud wurde mei metoaden dy't tsjintwurdich yn ûnbrûk rekke binne. Fierder wurde der demonstraasjes fan âlde ambachten jûn. 

Kategory:Museum yn Noard-Brabân
Kategory:Iepenloftmuseum yn Nederlân
Kategory:Organisaasje oprjochte yn 1985